Dialekte in Bayern

In Bundeslånd Bayern wern gånz vaschine **Dialekte** gredt. De drai Haptgruppm vo de owerdaitschn Dialekte (Boarisch, Ostfrenkisch, Alemannisch (zon letztn ghejert aa es Schwebische) lejn'se dou finna und treffa'se dou. Gånz in Westn und in Nordn wern aa schou mittldaitsche Dialekte gredt. Feste Grenzn, wou a Dialektraum afhejert und a ånderer åfångt, git's niat. Ma spricht von Dialektkontinuum, des hoisst, wem'ma schrittwais vo Ort zo Ort gejt, nou endert'se da Dialekt maistns blous a kloans bissl, ower umso grejssere Schritt das'ma måcht, umso stirker unterschain'se de Dialekte. Asserdean git's Iwergångs- und Mischdialekte, und iwer d Zait hom'se a por Dialektraim aa vaschum (es Mittlboarische is nouch Nordn ins Nordboarische aine und nouch Westen ins Ostschwebische aine gwåndert, und es Ostfrenkische nouch Ostn und Sidn ins Nordboarische aine).

__TOC__

Wichte is aa, das *bayerisch* und *bairisch* (af Boarisch: *boarisch*) schraib- und bedaitungsmasse unterschin wern (in da Sprouchwissnschaft und iwerhapps):
* *bayerisch*: betrifft es Bundeslånd Bayern.
* *bairisch*: betrifft de boarische Sprouch. Der Tol vo Bayern, wou boarisch gredt wird, hoisst aa *[[Altbayern]]* (ejamol *Altbaiern* gschrim).

## D Dialektraim in Bayern

D Dialektraim wern fir ålle Dialektgruppm nouch de Vawåltungsbezirk oder nouch markante Låndschåftn ågem.  Grob vo Nord af Sid und vo Ost af West:

### Frenkisch

**[[Oberostfränkisch|Owerostfrenkisch]]**:
* Owerfrånkn one es mittlestliche Eck
* Mittlfrånkn one es sidestliche Eck

**[[Oberostfränkisch|Owerostfrenkisch]] mit nordboarische Ainfliss**:
* estlichs Mittlfrånkn
* sidwestlichs Owerfrånkn

**[[Unterostfränkisch|Unterostfrenkisch]]**:
* Unterfrånkn one en Westn und n Nordn

**[[Rheinfränkisch|Rhainfrenkisch]] ([[Hessisch]])**:
* westlichs und nerdlichs Unterfrånkn

### Ostmittldaitsch

**[[Thüringisch|Thiringisch]]**:
* ner d Gechad um Ludwigsstod

### Boarisch

**[[Nordbairisch|Nordboarisch]]**:
* Owerpfålz one en Sidostn und en Stick sidlich vo da Doana
* mittlestlichs Owerfrånkn
* sidestlichs Mittlfrånkn
* Owerbayern nerdlich vo da Oidmui

**[[Nordmittelbairisch|Nordmittlboarisch]]**:
* nerdlichs Niderbayern
* sid(est)liche Owerpfålz

**[[Mittelbairisch|Mittlboarisch]]**:
* Niderbayern one en Nordn
* Owerbayern sidlich vo da Oidmui
* nordestlichs Schwom af da Leng von Lech
* Rengschburch (a mittlboarische Sprouchinsl)

**[[Südmittelbairisch|Sidmittlboarisch]]**:
* sidwestlichs Owerbayern zwischa da Isar, da Åmmer, en Åmmersej und en Stornbercher Sej

**[[Südbairisch|Sidboarisch]]**:
* Werdnfölser Lånd

### Lechroanisch

**[[Lechrainisch|Lechroanisch]] is a Mischdialektgruppm as Sidmittlboarisch und Ostschwebisch

* sidwestlichs [[Oberbayern]] zwischa da Åmmer, en Lech und [[Augsburg|Augschburch]] ([[Lechrain|Lechroa]])

=== Schwebisch + Alemannisch ===

**Ostschwebisch**:
* [[Schwaben|Schwom]] one en Nordostn
* gånz sidlichs [[Mittelfranken|Mittlfrånkn]]

**Nideralemannisch**:
* [[Allgäu|Westallgäu]] und [[Allgäu|Oberallgäu]]

== De boarischn Dialektregiona in Bayern gnauer ==

De boarischn Dialekte in Bayern kå'ma gnauer atoln nouch zia Dialektregiona mit Stedt und Låndschåftn.. De druntern Baispülswerter zoing oa typische Lautunga fir d Dialektregiona, des ner iwersichtsmasse und vaoafåcht. Fir Gnauers schauts afn Artikl, wou [[Bairische Dialekte im Vergleich|de boarischn Dialekte gnauer vaglicha]] wern. Es sidliche Owerbayern (douda Sidmittlboarisch) wird tolwais ånderscht atolt as wej in ''Kloana Boarischn Sprouchatlas''. Grob vo Nord af Sid:

Hiwais: Fir d Stedt und d Låndschåftn han de jewals durtinga Nama ågem.

**Nordboarisch**:
* (1) nerdliche Owerpfålz, mittlestliches Owerfrånkn: [[Waldsassen]], [[Tirschenreuth|Tirscharat]], [[Arzberg|Orzberch]], [[Marktredwitz|Rawatz]], [[Wunsiedel|Wunsidl]], [[Neustadt/Waldnaab|Naistadl]], [[Weiden|d Wain]]<br />''Soiffm, broat/brååt, Loitan, Brejf, bejs, Schnej, tejf, Brouda, goud, Iasl, Huasn, rout, Haus, Zait, Faia, grångg, miaggn, Göld, vül, Hulz, fest, diats, niat, uns''
* (2) westliche Owerpfålz, sidestlichs Mittlfrånkn: [[Kemnath]], [[Eschenbach|Eschawo]], [[Auerbach|Auerboch]], [[Sulzbach-Rosenberg|Sulzboch-Rousnberch]], [[Neumarkt in der Oberpfalz|Naimak]], [[Beilngries|Balgrejs]]<br />''Soiffm/Soiffa, broat, Loitan, Brejf, bejs, Schnej, tejf, Brouda, gout/guat, Isl/Esl, Husn/Hosn, rout, Haus, Zait, Faia, grångg, miaggn/miagga, Göld, vül, Hulz/Holz, fest, enk/enks, niat, uns''.
* (2 Sunderfol) Raum neadle von [[Ingolstadt|Inglstod]] - [[Eichstätt]] - [[Hilpoltstein|Stoi (Hülpoltstoi)]]<br />''Soiffa, broit, Loitan, Brejf, bejs, Schnej, tejf, Brouda, guat, Esl, Hosn/Housn, rout, Haus, Zait, Faia, grångg, miagga, Göld, vül, Holz, fescht, enk/ees, niat/net, uns''
* (3) mittlere Owerpfålz: [[Hirschau]], [[Vohenstrauß|Vouastraß]], [[Amberg|Åmberch]], [[Nabburg|Nabburch]], [[Neunburg v.W.]], [[Schönsee|Schejsej]], [[Schwandorf]], [[Burglengenfeld|Lengaföld]]<br />''Soiffa, broat, Loitan, Brejf, bejs, Schnej, tejf, Brouda, guat, Esl, Hosn, rout, Haus, Zaid, Faia, grångg, miagga, Göld, vül, Holz, fest, deeds/eds, niat/net, uns''

**Nordmittlboarisch**:
* (4) sidliche Owerpfålz, nerdlichs Niderbayern: [[Riedenburg|Rianburch]], [[Kelheim|Kölham]], [[Regensburg|Rengschburch]], [[Roding]], [[Straubing]]<br />''Soiffa, broat, Loitan, Brejf, bejs, Schnej/Schnee, tejf, Bruada, guat, Esl, Hosn, rout, Haus, Zait, Faia, grångg, miagga, Göld, vül, Holz, fest, ees, net, uns''
* (5) mittlerer Boarischer Wold: [[Cham]], [[Bad Kötzting|Ketzing]], [[Viechtach|Vejta]], [[Regen|Reng]]<br />''Soiffa, broat, Loitan, Brejf, bejs, Schnej/Schnee, tuif, Bruada, guat, Esl, Hosn, rout, Haas/Håås, Zäät, Faia, grångg, miagga, Göld/Gejd, vül/vej, Holz/Hoiz, fest, ees, net, uns''

**Mittlboarisch**:
* (6) unterer Boarischer Wold: [[Wegschaid|Wegschoid]], [[Freyung]], [[Dreiländereck|Drailendereck]]<br />''Soaffa, broat, Loatan, Briaf, bees, Schnee, toif, Bruada, guat, Esl, Hosn, reout, Haus, Zait, Faia/Foia, grångg, miagga, Gööd, vüü, Hoiz, fest, ees, net, uns''
* (7) Ower- und Niderbayern: [[München|Minga]], [[Ingolstadt|Inglstod]],  [[Landshut|Låndsad]], [[Deggendorf|Deggndorf]], [[Passau|Båssa]] (da Grousstol vo Ower- und Niderbayern, sowait niat in 2, 4, 5, 6, 8, 9, 10 afgnumma)<br />''Soaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Faia, grångg, miagga, Gejd, vui/vej, Hoiz, fest, ees, net, uns''
* (8) westlichs Owerbayern: [[Schrobenhausen|Schromhausn]], [[Aichach|Oachach]], [[Fürstenfeldbruck|Bruck (Firstnfoidbruck)]], [[Starnberg]], [[Weilheim|Weilham]]<br />''Soaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Fair, krånk, miarka, Goid, vui, Hoiz, fescht, ees, net, ins/uns''

**Sidmittlboarisch**:
* (9) owerboarischs Ålpmgebejt: [[Berchtesgadener Land|Berchtsgoaner Lånd]], [[Chiemgau|Cheamgau]], [[Miesbach|Miaschbåch]], [[Tegernsee]], [[Bad Tölz|Dejz/Doiz]]<br />''Soaffa, broat, Loatan, Briaf, bees, Schnee, tiaf, Bruada, guat, Esl, Hosn, rout, Haus, Zait, Faia, grångg/krånk, miagga/miaka, Goid/Gejd, vui/vii, Hoiz, fescht, ees, net, ins''
* (9 Sunderfol: Lechroanisch) westlicher Lechroa bis ungfer af Weilheim<br />''Soaffa, broat, Loatarn, Briaf, beas, Schnea, tiaf, Bruadar, guat, Esl, Hosn, roat, Haus, Zait, Fuir, kchrankch, mürkcha, Gald, vil, Holz, fescht, ees, net, ins''

**Sidboarisch*':
* (10) Grafschaft Werdenfels, [[Isarwinkel|Isarwinkl]]: [[Garmisch-Partenkirchen|Garmisch-Partakurch]], [[Oberammergau]], [[Mittenwald|Mittanwold]]<br />*Soaffm, broat, Loatarn, Briaf, beas, Schnea, tiaf, Bruadar, guat, Eisl, Housn, roat, Haus, Zait, Fuir, kchrånkch, mürkchn, Gald/Geld, vil, Hulz, fescht, ees, net, ins*

== Schau ar af ==

*[[Bairische Dialekte im Vergleich|Boarische Dialekte im Vagleich]]
*[[Boarisch|Boarische Sprouch]]
*
*[[Bairische Grammatik|Boarische Grammatik]]
*[[Besonderheiten im bairischen Vokabular|Bsundaheitn im boarischn Vokabular]]

== Literatur und Weblinks ==

* Ludwig Zehetner: *Das bairische Dialektbuch*, Verlag C.H.Beck, München, 1985, ISBN 3406305628
* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
* Manfred Renn, Werner König: *Kleiner Bayerischer Sprachatlas'', Deutscher Taschenbuch Verlag, München, 2006, ISBN 3423033282
* Redader Sprouchatlas vo Bayern
*Förderverein Bairische Sprache und Dialekte e.V. , da boarische Sprouchraum

## Quölln